Si Maguire, minundag asin nagdakula sa Albany, New York, asin sya man nasa tahaw kan pitong magturugang. Nagklase man sya sa mga Catholic institutions hasta mag sekondarya, naresibe nya man an saiyang BA sa English and Art gikan sa State University of New York at Albany, an saiya man na  MA in Children's Literature hali sa Simmons College, dangan an PhD sa English and American Literature hali sa Tufts University. An saiyang doctoral thesis manungod sa English-language fantasy na sinurat para sa mga aki magpoon kan 1938 hasta 1988. Saro man syang propesor asin co-director sa Simmons College Center for the Study of Children's Literature magpoon kan  1979 hasta 1986. Kan 1987, pigmukna ni Maguire an nonprofit educational charity, Children's Literature New England, Inc., asin co-director sa laog nin 25 na taon. Nagi man syang board member kan National Children's Book and Literacy Alliance, asin nagserbe man na board sa Isabella Stewart Gardner Museum, Board of Associates sa Boston Public Library, sa Concord Free Press, asin iba pa.